Tags: peaky blinders peaky blinders
Free Upgrade in Supreme or Supreme Seaview room from €43 – Hotel Magic Rock Gardens, Benidorm KYK: Trevor, Fin se kolhou op dieselfde putjie | Netwerk24
12 Julie 2019 11:31
Trevor Immelman was ná afloop van die eerste ronde by die Skotse Ope een hou agter die voorlopers. Foto: Getty Images
Trevor Immelman het Donderdag by die Skotse Ope ’n kolhou op die 15de putjie behaal, maar die Suid-Afrikaner kon nie eens spog dat sy volmaakte poging uniek was nie.
Kalle Samooja van Finland het vroeër die dag in die eerste ronde by die Renaissance-gholfbaan in North Berwick op die einste 15de putjie dieselfde prestasie behaal.
Immelman (39) het hom nietemin verlekker toe hy aanskou hoe sy bofhou minder as ’n meter anderkant die vlag land en in die putjie terugrol.
?? HOLE-IN-ONE! ??@TrevorImmelman with the second of the day on 15.#ASIScottishOpen #RolexSeries pic.twitter.com/JpZiHEGlh9
“Om eerlik te wees het ek net gepoog om my bal op die setperk te kry,” sê die voormalige Meesterskampioen oor sy hou van min of meer 105 m.
“My swaai het goed gevoel, ek wou maar net die hou met ’n kuilstok teen ’n ligte wind in uitvoer. Ek het die bal perfek getref. Die bof is effens verhewe, so ek kon sien hoe die bal in die putjie rol en die toeskouers juig – dit was nogal ’n lekker oomblik vir my.”
Immelman het sy ronde in 66 houe, vyf onder die baansyfer, voltooi en is een hou agter die vier gesamentlike voorlopers.
Hy is deesdae ’n deeltydse speler en werk meestal as televisieanalis vir Golf Channel in die VSA.
Die 31-jarige Samooja daarenteen ding in sy eerste seisoen in die Europese reeks mee.
?? HOLE-IN-ONE! ??@KalleSamooja holed his wedge on his way to an opening round 64. His second ONE of the season...#ASIScottishOpen #RolexSeries pic.twitter.com/Ujk409QTp4
Meer oor: Trevor Immelman | Gholf | Kalle Samooja | Kolhou
‘Suinige’ Kuchar bloos ná sy ouma hom bel